กรุณาสรุปบทความ จุดแข็งของเอ็มเคกับยอดขายระดับหมื่นล้าน
คงไม่มีใครไม่รู้จักร้านเอ็มเคสุกี้ เพราะเป็นร้านสุกี้ร้านเดียวที่มีสาขามากมาย และขยายไปทั่วประเทศมากที่สุดในประเทศไทย สุกี้ ถือเป็นเมนูที่อยู่ในประเทศไทยมานานมาก และเอ็มเคก็เป็นร้านขายสุกี้ที่มียอดขาย 16,458 ล้านบาทในปี 2560 และมี มูลค่าหลักทรัพย์ตามราคาตลาดเกิน 70,000 ล้านบาท ซึ่งไม่มีร้านสุกี้ร้านไหนในไทยที่จะใหญ่ได้ขนาดนี้แน่นอน วันนี้เราจะมาทำความรู้จักกับ บริษัท เอ็มเค เรสโตรองต์ กรุ๊ป จำกัด (มหาชน) หรือหุ้น M ที่ไม่ได้ประกอบธุรกิจแค่ร้านอาหารเอ็มเคสุกี้เท่านั้น แต่ยังรวมไปถึงร้านอาหารญี่ปุ่น “ยาโยอิ” ซึ่งได้รับสิทธิ์แฟรนไชส์จากประเทศญี่ปุ่น และร้านอาหารญี่ปุ่นอีก 2 ร้าน ได้แก่ “ฮากาตะ” และ “มิยาซากิ” ร้านอาหารไทย “ณ สยาม” และ “เลอสยาม” ร้านกาแฟ/เบเกอรี่ “เลอ เพอทิท”  สาขาของร้านอาหารในเครือของเอ็มเค (ที่มา: M Annual Report 2560) นอกจากสาขาในไทยแล้ว M ยังเปิดสาขาในต่างประเทศอีกด้วย โดยเฉพาะในญี่ปุ่น ซึ่งถือเป็นอีกประเทศที่นิยมทานชาบู  สาขาร้านอาหารในต่างประเทศ (ที่มา: M Annual Report 2560) M มีรายได้เติบโตขึ้นทุกปีในรอบ 3 ปีที่ผ่านมา สัดส่วนรายได้ของ M  งบการเงินรวม (ที่มา: M 56-1 ปี 2560) ร้านเอ็มเคสุกี้ถือเป็นร้านอาหารที่สร้างรายได้ให้กับ M มากที่สุดถึง 77% ของรายได้รวม การที่เอ็มเคสุกี้สามารถมียอดขายถึงระดับหมื่นล้านได้นั้น เป็นเพราะจุดแข็งที่เด่นกว่าร้านสุกี้ร้านอื่น นั่นก็คือการรักษามาตรฐานได้เป็นอย่างดี ไม่ว่าจะไปสาขาไหน รสชาติอาหารก็เหมือนเดิมเพราะมีครัวกลางที่คอยควบคุมคุณภาพวัตถุดิบ ทำให้กลุ่มลูกค้าติดใจเพราะการรักษามาตรฐานนี้ เอ็มเคสุกี้เน้นกลุ่มลูกค้าในวงกว้างหรือกลุ่ม Mass ได้แก่ ครอบครัว กลุ่มเพื่อน นักเรียนนักศึกษา เพื่อนร่วมงาน ที่มีรายได้ระดับกลางถึงสูง ซึ่งเวลาลูกค้ามาที่ร้าน จะมากันเป็นกลุ่ม ทำให้แบรนด์เป็นที่รู้จักมากขึ้น การที่เอ็มเคสุกี้ขายแบบเป็นหม้อก็ช่วยให้แบรนด์เป็นที่รู้จักได้ดีกว่าการขายแบบเป็นจาน ร้านเอ็มเคสุกี้ยังมีการบริหารการจัดการร้านได้เป็นอย่างดี เช่น การใส่วัตถุดิบในจานที่เป็นรูปแบบซ้อนกันสูงๆ เหมือน Condo ทำให้ขนย้ายง่าย รวมทั้งต้มน้ำซุปไว้ก่อนแล้วเพื่อให้น้ำเดือดเร็วขึ้น และทำให้เวลาการทานอาหารของลูกค้าเร็วขึ้นอีกด้วย กำไรของ M เติบโตตลอด โดยสรุปแล้ว เอ็มเคเป็นร้านอาหารที่มีความแข็งแกร่งมาก ในเชิงการจัดการของร้านอาหาร และเครือข่ายที่มีสาขาเกิน 600 สาขาทั่วประเทศ ทำให้ M เป็นหุ้นแข็งแกร่งในกลุ่มร้านอาหาร จากข้อมูลในอดีต จะเห็นว่ามีการเติบโตในแง่รายได้และกำไรขึ้นเรื่อยๆ อย่างไรก็ตาม เราไม่ควรดูแค่ข้อมูลในอดีตและลักษณะธุรกิจอย่างเดียว นักลงทุนควรศึกษาปัจจัยอื่นๆ ประกอบกันไปด้วยก่อนตัดสินใจลงทุนนะครับ ข้อมูลอ้างอิง: https://www.finnomena.com/stock/M https://www.set.or.th/set/companyprofile.do?symbol=M&ssoPageId=4&language=th&country=TH https://www.set.or.th/set/companyhighlight.do?symbol=M&ssoPageId=5&language=th&country=TH https://www.set.or.th/set/factsheet.do?symbol=M&ssoPageId=3&language=th&country=TH คำเตือน คำเตือน ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน ผลการดำเนินงานในอดีตมิได้เป็นสิ่งยืนยันผลการดำเนินงานในอนาคต ผลการดำเนินงานในอดีตมิได้เป็นสิ่งยืนยันผลการดำเนินงานในอนาคต ผู้เขียนบทความนี้มิได้รับค่าตอบแทนหรือมีส่วนได้ส่วนเสียกับบริษัทที่กล่าวถึงในบทความนี้แต่อย่างใด ผู้เขียนบทความนี้มิได้รับค่าตอบแทนหรือมีส่วนได้ส่วนเสียกับบริษัทที่กล่าวถึงในบทความนี้แต่อย่างใด ข้อมูลและการคาดการณ์ที่ปรากฏในบทความนี้จัดทำขึ้นจากแหล่งข้อมูลในอดีตร่วมกับการวิเคราะห์ปัจจัยพื้นฐาน แต่ทั้งนี้ไม่อาจรับรองความสมบูรณ์แท้จริงและความแม่นยำของการวิเคราะห์ข้อมูลในอนาคตได้ ข้อมูลและการคาดการณ์ที่ปรากฏในบทความนี้จัดทำขึ้นจากแหล่งข้อมูลในอดีตร่วมกับการวิเคราะห์ปัจจัยพื้นฐาน แต่ทั้งนี้ไม่อาจรับรองความสมบูรณ์แท้จริงและความแม่นยำของการวิเคราะห์ข้อมูลในอนาคตได้
บริษัท เอ็มเค เรสโตรองต์ กรุ๊ป จำกัด (มหาชน) เจ้าของร้านอาหารเอ็มเคสุกี้ ร้านอาหารญี่ปุ่นยาโยอิซึ่งได้รับสิทธิ์แฟรนไชส์จากประเทศญี่ปุ่น ร้านอาหารฮากาตะ ร้านอาหารมิยาซากิ ร้านอาหารไทย ณ สยาม และเลอสยาม รวมไปถึงร้านกาแฟ/เบเกอรี่เลอ เพอทิท มีรายได้เติบโตขึ้นทุกปีในรอบ 3 ปีที่ผ่านมา โดยร้านเอ็มเคสุกี้สร้างรายได้มากที่สุดที่ 77% ของรายได้รวม ซึ่งการที่เอ็มเคสุกี้มียอดขายถึงระดับหมื่นล้านได้นั้น เพราะจุดแข็งที่เด่นกว่าร้านสุกี้ร้านอื่น คือการรักษามาตรฐานของรสชาติอาหารและคุณภาพวัตถุดิบ นอกจากนี้ยังเน้นกลุ่มลูกค้าในวงกว้างหรือกลุ่ม Mass ได้แก่ ครอบครัว กลุ่มเพื่อน นักเรียนนักศึกษา เพื่อนร่วมงาน ที่มีรายได้ระดับกลางถึงสูง ซึ่งจะมากินอาหารกันเป็นกลุ่ม ทำให้แบรนด์เป็นที่รู้จักมากขึ้น ยิ่งไปกว่านั้นเอกลักษณ์ในการขายแบบเป็นหม้อ ยังช่วยให้แบรนด์เป็นที่รู้จักได้ดีกว่าการขายแบบเป็นจาน ที่สำคัญคือเอ็มเคมีการบริหารการจัดการร้านอย่างมีประสิทธิภาพได้เป็นอย่างดี เป็นเหตุให้บริษัทเติบโตขึ้นตลอดทั้งในแง่รายได้และกำไร
ความรู้ทางการเงิน